REPUBLIKA HRVATSKA
MEĐIMURSKA ŽUPANIJA
OŠ SVETI MARTIN NA MURI

Sveti  Martin na Muri,  14. srpnja 2022.


OBRAZLOŽENJE POLUGODIŠNJEG FINANCIJSKOG IZVJEŠĆA
OSNOVNE ŠKOLE SVETI MARTIN NA MURI
ZA RAZDOBLJE OD 1. SIJEČNJA DO 30. LIPNJA 2022. g.
(Izvadak iz računovodstva)


Sve poslovne promjene za razdoblje siječanj-lipanj 2022. godine evidentirane su prema Pravilniku o proračunskom računovodstvu i računskom planu (NN 124/14, 115/15, 87/16, 3/18, 126/19, 145/20, 32/21).

Na temelju podataka iz računovodstva sastavljeni su  financijski izvještaji na propisanim obrascima (PR-RAS, OBVEZE i BILJEŠKE), koji su u propisanom roku dostavljeni nadležnim organima.

Za ustrojstvene jedinice u sastavu škole, prihodi i rashodi se analitički prate i evidentiraju u računovodstvu.

Ukupni prihodi za razdoblje od 1. siječnja do 30. lipnja 2022. g. iznose 2.396.824,32 kn, dok su ukupni rashodi 2.451.507,13 kn. U ovom obračunskom razdoblju je Škola ostvarila negativan financijski rezultat koji je financiran viškom prihoda iz prethodnih razdoblja. 

Prihodi i rashodi se u računovodstvu Škole prate prema izvorima financiranja pa iz navedenog proizlazi slijedeće: 

-prihodi MZO-a utrošeni su namjenski  (plaće, udžbenici za učenike iz Ukrajine, testiranje na Covid-19, tužbe)
-prihodi nadležnog proračuna manji su od rashoda za cca 50.000 kn. Međimurska županija duguje sredstva za projekte „Školska shema“, „Škole jednakih mogućnosti“ i „Školski obroci“, i to će se nastojati naplatiti u narednom razdoblju. Također, smanjili su se prihodi za materijalna sredstva su odnosu na prošle godine
-školska kuhinja poslovala je negativno, manjak je cca 11.000 kn, također Međimurska županija duguje sredstva za školsku kuhinju (FEAD)
-ostala sufinanciranja od strane roditelja, namjenski se pokrivaju (izleti,fotografije)
-od vlastitih prihoda, ostvareni je prihod od otkupa starog papira
-učenička zadruga „Tinček“ je ostvarila negativan rezultat jer se prihodi zadruge najvećim dijelom realiziraju u drugoj polovici godine, dok su rashodi veći u prvoj
-prihodi od donacija (2.500,00 kuna) primljeni su od fizičkih osoba (roditelji učenika) za izradu sjenice u školskom voćnjaku
-prihodi iz Općinskog proračuna za financiranje sredstava po Ugovoru 2022.godine (izrada sjenice u školskom voćnjaku) u iznosu 10.000,00, namjenski se troše
-prihodi za mjeru pripravništva isplaćeni su u cijelosti od HZZ-a u 10.mj. 2021.godine, tako da u 2022.godini imamo prikazane samo rashode za plaću pripravnika razredne nastave (financiran iz prihoda koji je preneseni)

- najveći udio u rashodima čine rashodi za zaposlene iznose 2.029.528,92 kn ili 83% ukupnih rashoda. 
- materijalni rashodi iznose 418.400,64 kn tj. 16,6%, a preostale rashode čine financijski rashodi koji za izvještajno razdoblje iznose 2.040,08 kn,  te naknade građanima i kućanstvima na temelju osiguranja i druge naknade koje obuhvaćaju nabavku radnih udžbenika financiranih od strane MZO-a.
- ostali rashodi za zaposlene - ovaj rashod ovisi isključivo o ostvarivanju materijalnih prava zaposlenika prema kolektivnom ugovoru u određenoj kalendarskoj godini te je tako u 2022. veći nego u prethodnoj godini

- Naknade troškova zaposlenima veće su u odnosu na 2021.g. zbog većeg broja službenih putovanja, stručnih usavršavanja, troškova dolaska na posao i odlaska s posla

- rashodi za materijale i dijelove za tekuće i investicijsko održavanje, materijale i sirovine, te energija veći su nego 2021.godine, zbog povećanja cijena namirnica, el.energije, te dijelova i materijala za tekuća održavanja škole. 

Rashodi za usluge znatno su veći su nego 2021. godine uglavnom zbog velikog povećanja usluga organiziranja terenske nastave, prijevoza na izlete i slično. 

RASHODI ZA NABAVU NEFINANCIJSKE IMOVINE iznose 6.802,61 kn (printer za tajništvo, knjige za šk. knjižnicu, knjige za učenike iz Ukrajine) i znatno su manji od rashoda prethodne godine jer smo prošle godine primili sredstva Međimurske županije za zamjenu dotrajalog namještaja za učionice.

U narednom razdoblju će se nastojati naplatiti potraživanja za vlastite prihode i prihode iz projekta, a rashodi smanjiti te tako financijski manjak privesti nuli.

OBVEZE
Ukupne obveze na dan 30.6.2022. godine iznose 416.139,41 kn. Obuhvaćaju obveze za zaposlene tj. plaće i naknade za 6.mj. (zaposlenici, pripravnik, pomoćnik u nastavi),  te obveze prema dobavljačima kojima je dospijeće plaćanja računa poslije 30.6.2022.

